Die popikoon Madonna het haar regstryd verloor om ’n liefdesbrief van ’n gewese kêrel, die oorlede rapper Tupac Shakur, terug te kry.
In die handgeskrewe brief vra die rapper Madonna verskoning en sê sy beeld sou daaronder gely het as hy met ’n wit vrou uitgegaan het.
“Dat jy saam met ’n swart man gesien word, sal geensins jou loopbaan in gevaar stel nie. Dit sal jou trouens baie oper en opwindender laat lyk,” skryf hy.
Die 59-jarige het in Julie 2016 ’n tydelike verbod op die verkoop van die items verkry deur ’n New Yorkse hof te vertel haar glansstatus “kanselleer nie my reg op privaatheid nie, en dit sluit uiters persoonlike items in”.